CELEX: 32017R1846
Language: lt
Date: 2017-10-12 00:00:00
Title: 2017 m. spalio 12 d. Komisijos įgyvendinimo reglamentas (ES) 2017/1846, kuriuo dėl 2017 m. viršutinių biudžeto ribų, taikomų tam tikroms tiesioginės paramos sistemoms Portugalijoje, iš dalies keičiamas Įgyvendinimo reglamentas (ES) 2017/1272

13.10.2017   
            
            
               LT
            
            
               Europos Sąjungos oficialusis leidinys
            
            
               L 264/1
            
         KOMISIJOS ĮGYVENDINIMO REGLAMENTAS (ES) 2017/1846
   2017 m. spalio 12 d.
   kuriuo dėl 2017 m. viršutinių biudžeto ribų, taikomų tam tikroms tiesioginės paramos sistemoms Portugalijoje, iš dalies keičiamas Įgyvendinimo reglamentas (ES) 2017/1272
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (1), ypač į jo 22 straipsnio 1 dalį ir 42 straipsnio 2 dalį,
   kadangi:
   
               (1)
            
            
               Komisijos įgyvendinimo reglamente (ES) 2017/1272 (2) tam tikroms tiesioginių išmokų sistemoms nustatytos 2017 m. metinės nacionalinės viršutinės ribos;
            
         
               (2)
            
            
               Įgyvendinimo reglamente (ES) 2017/1272 nustatomos perskirstymo išmokos Portugalijoje viršutinės ribos remiantis Portugalijos sprendimu perskirstymo išmoką mokėti nuo 2017 paraiškų teikimo metų. Vėliau paaiškėjo, kad į finansinį asignavimą, apie kurį pranešė Portugalija, nebuvo įtraukta dalis pagal tą schemą numatytų išlaidų. Siekiant užtikrinti, kad sistemos tikslas padidinti paramą už pirmuosius ūkio valdos hektarus būtų įgyvendintas, reikėtų padidinti 2017 m. perskirstymo išmokoms Portugalijoje numatytą finansinį asignavimą;
            
         
               (3)
            
            
               atsižvelgiant į Reglamento (ES) Nr. 1307/2013 22 straipsnį, bazinės išmokos sistemos Portugalijoje 2017 m. viršutinė riba turėtų būti atitinkamai sumažinta;
            
         
               (4)
            
            
               Įgyvendinimo reglamentas (ES) 2017/1272 turėtų būti atitinkamai iš dalies pakeistas;
            
         
               (5)
            
            
               šiuo reglamentu atliekamas koregavimas turi poveikį Įgyvendinimo reglamento (ES) 2017/1272, kuris taikomas nuo 2017 m. sausio 1 d., taikymui, todėl šis reglamentas taip pat turėtų būti taikomas nuo tos pačios datos;
            
         
               (6)
            
            
               šiame reglamente nustatytos priemonės atitinka Tiesioginių išmokų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2017/1272 pakeitimas
   Įgyvendinimo reglamento (ES) 2017/1272 priedas iš dalies keičiamas taip:
   
               1)
            
            
               I punkte Portugalijai skirtas įrašas keičiamas taip:
               
                           „Portugalija
                        
                        
                           267 437 “;
                        
                     
         
               2)
            
            
               III punkte Portugalijai skirtas įrašas keičiamas taip:
               
                           „Portugalija
                        
                        
                           23 050 “.
                        
                     
         2 straipsnis
   Įsigaliojimas ir taikymas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 608.
   
      (2)  2017 m. liepos 14 d. Komisijos įgyvendinimo reglamentas (ES) 2017/1272, kuriuo nustatomos 2017 m. viršutinės biudžeto ribos, taikomos tam tikroms tiesioginės paramos sistemoms, nustatytoms Europos Parlamento ir Tarybos reglamentu (ES) Nr. 1307/2013 (OL L 184, 2017 7 15, p. 5).